દેશમાં ફેલાયેલા ભ્રષ્ટાચાર અંગે અગાઉ ભાગ્યેજ કોઈ ફિલ્મે ચર્ચા કરી હશે અને જાને ભી દો યારોં એ આ સમસ્યાનું ઊંડાણ હસાવતા હસાવતા આપણને સમજાવી દીધું છે. ફિલ્મ NFDC દ્વારા અત્યંત ઓછા બજેટમાં બનાવવામાં આવી હતી પરંતુ આ જ ફિલ્મે આપણને નસીરુદ્દીન શાહ, પંકજ કપૂર, નીના ગુપ્તા, ઓમ પૂરી, સતીશ કૌશિક અને સતીશ શાહ જેવા ઉત્કૃષ્ટ કલાકારો પણ આપ્યા હતા. આ લીસ્ટમાં આ બીજી એવી ફિલ્મ છે જેના સંવાદો અત્યંત લોકપ્રિય થયા છે અને તેમાંય ફિલ્મનો છેલ્લો મહાભારતના નાટકવાળો સીન આજેય લોકો પેટભરીને માણે છે.